Data was extracted from:https://www.infomed.co.il/treatments/liver-biopsy/

1 דקות קריאה
כללי
שאלות ותשובות
מאמרים
מטרת הטיפול
ביופסית כבד היא הליך רפואי המבוצעת כדי להשיג פיסה קטנה של רקמת כבד לצורך בדיקה אבחונית. הדגימה נבדקת במיקרוסקופ על ידי פתולוג, רופא המתמחה בהשפעות של מחלות על רקמות הגוף – במקרה זה, כדי לבדוק אם יש חריגויות בכבד.
ביופסית כבד מכונה לעתים ביופסיית כבד תוך-עורית, מפני שהדגימה מושגת על ידי חדירה דרך עור המטופל. זהו הליך אבחוני מועיל הנושא עמו סיכון נמוך מאד ומסב אי-נוחות מוגבלת בלבד למטופל.
ביופסית כבד מבוצעת בדרך כלל בכדי להעריך את מידת הנזק שנגרם לכבד בשל מחלה כרונית או חריפה, או פציעה רעילה.
ביופסיות מבוצעות לרוב כדי לזהות חריגויות ברקמת הכבד לאחר ששיטות אחרות לא הצליחו להעלות תוצאות ברורות.
אצל מטופלים הסובלים מדלקת כבד (הפאטיטיס) כרונית מסוג C, ביופסיית הכבד עשויה לשמש כדי לאמוד את הצפוי למטופל ואת סיכויי התגובה לטיפול אנטי-ויראלי.
ביופסית כבד עשויה להתבצע בכל שלב של המצבים וההפרעות הבאים:
צהבת
שחמת הכבד
תוצאות חריגות חוזרות בבדיקות תפקוד הכבד
מחלת כבד שמקורה בשתיית אלכוהול
נפיחות בכבד או עלייה לא מוסברת בגודלו הפטומגליה
חשד לנזק לכבד שמקורו בתרופות כגון הרעלת אצטאמינוופן
המוכרומטוזיס, מצב של יתר ברזל בכבד
הצטברות מלחי מרה בכבד
דלקת הכבד
סרטנים ראשוניים של הכבד כגון הפאטומה, סרטן בדרכי המרה (cholangiocarcinoma) וסרטן של כלי הדם (angiosarcoma)
סרטן גרורתי של הכבד (הנפוץ בארה"ב פי 20 מסרטנים ראשוניים של הכבד)
לאחר ניתוח להשתלת כבד, כדי למדוד את רמת הדחייה של השתל.
חום ממקור לא ידוע
חשד לשחפת, סרקואידוזיס או אמילואידוזיס.
הפרעות גנטיות כגון מחלות ווילסון (מחלה שבה נחושת מצטברת בכבד, במוח, בכליות ובקרניות).
שייך לתחום: ניתוחים בתחום
גסטרואנטרולוגיה